lflage/wiki-talks huggingface dataset:
Vita:Kolozsvár látnivalóinak listája

message: A térképen az Filharmónia a Sétatér környékén van feltüntetve. Tényleg volt egy olyan terv, hogy odaköltöztetik, de ez nem valósult meg. --Hkoala  2011. április 17., 14:37 (CEST)
Amint ezt jeleztem a kép adatlapján, ez egy sörreklámból van. Én magam mintegy 3 (4?) pontatlanságát javítottam. Kérem, hasonlóan bánjatok el a többivel is!
P/c vita 2011. április 17., 22:07 (CEST)
… és ha beírnád, mi is az a 28. tétel (magyarul)… P/c vita 2011. április 17., 22:33 (CEST)
Pótoltam, meg a 38-ast is. --Hkoala  2011. április 18., 07:33 (CEST)
thread_title:  térkép
Vita:Kolozsvári Állami Magyar Színház és Opera (épület)

message: Kedves szerkesztőtárs(ak),
Szándékomban áll egy szócikket késziteni a Kolozsvári Állami Magyar Szinházról, de nem tudom, hogyan, milyen keretek közt tegyem meg.
Az intézményről ugyanis nincs szócikk, ez  szócikk pedig kizárólag az épületről akar szólni.
A kérdésem tehát a következő: Melyik megoldást válasszam a következők közül:
1. Hozzak létre egy új szócikket Kolozsvári Állami Magyar Szinház cimen (ezt pedig átnevezhetném Kolozsvári Állami Magyar Szinház és Opera (Épület) cimre)?
2. Bővitsem ki ezt a szócikket úgy, hogy az intézményről szóljon (külön fejezetben tárgyalva a főépületet és a stúdiót)?
Kérlek válaszoljatok (lehetőleg mihamarabb), melyik megoldást tartanátok jobbnak. Ha nem érkezik válasz, a második utat választom. Az mindenesetre abszurd, hogy az intézményről ne legyen információ sehol.
– Iegeb vita 2010. augusztus 22., 16:47 (CEST)
Istvánka vitalapján beszélgettünk egyszer erről: Szerkesztővita:Istvánka/Archívum20#re Platea L. Az általad tervezett cikk csak az Állami Magyar Színházról szólna, vagy a történelmi elődeiről is? – Hkoala  2010. szeptember 2., 19:49 (CEST)
Elnézést, hogy ide írok, de egyszerűen nem találom azt a hozzászólást, amit Iegebtől olvastam valahol másutt A kolozsvári magyar színjátszás története szócikk elnevezése kapcsán. Mélyen szimpatizálok a magyar kivételével, valóban szükségtelen szócikk-elaprózódást generálna a jövőben, amikor a város román stb. nyelvű színjátszásáról szóló tartalmak a Wikipédián megjelennének. Emellett az egyszerűsítés és a felesleges cifrázás elkerülése jegyében sírva könyörgök a története szó kivételéért is, általában is fölöslegesnek és rossz terpeszkedő szokásnak tartom a szócikkek címében a története kitétel szerepeltetését, különösen azokban az esetekben, ahol az alapformának sincs szócikke. Azaz logikusan A kolozsvári színjátszás története tulajdonképpen koloszvári színjátszás kellene hogy legyen, lásd még a hasonló mamutcmekhez: A Dorogi-medence szénbányászatának története (A Dorogi-medence szénbányászata helyett), A magyar halászat története (Magyarország halászata vagy magyar népi halászat helyett). (Budapest története és társai természetesen rendben vannak.) Pasztilla 2010. szeptember 3., 12:17 (CEST)
thread_title:  Miről szól(jon) a szócikk???
Vita:Korodi Gál János

message: Nem valószínű, hogy az ausztriai Királyfalván született. Erdélyben, Maros megyében kettő is van ilyen névvel: Magyarkirályfalva (falu) és Mezőkirályfalva (község), románul mindkettő Crăieşti. Annak idején a RoMIL nem írhatta ki a teljes nevet. A lexikon végén, a helynevek listájában így szerepel: Királyfalva, Crăieşti (Maros), tehát ebből nem derül ki, hogy melyik a kettő közül. Utána kellene nézni! De hol? Wikizoli vita 2012. május 7., 22:10 (CEST)
replies: text: Látom, senki sem válaszol. A Királyfalva nevet meghagyva (így szerepel a hivatalos román listában), a linket az ausztriai Királyfalváról áttettem Magyarkirályfalvára (ez a valószínűbb). Wikizoli vita 2012. május 10., 09:04 (CEST)
replies: text: :E-mailben megkérdeztem a fiától; eddig nem válaszolt. --Hkoala  2012. május 10., 14:17 (CEST)

text: Nagyszerű! Hátha válaszol. Wikizoli vita 2012. május 10., 16:46 (CEST)
replies: text: :Válaszolt: "Édesapám, Dr. Korodi Gál János a Kisküküllő-menti Magyarkirályfalván született." --Hkoala  2012. május 11., 07:16 (CEST)
   Malatinszky vita 2012. május 11., 18:16 (CEST)
thread_title:  Születési helye
Vita:Koronka

message: Egységesíteni kellene a Toldalagi név írását. Vagy Tholdalaghi (kissé gyanús) vagy Toldalaghi (szintén gyanús) vagy Tholdalagi vagy Toldalagi.  Valaki (hozzáértő) nézzen utána! A kolozsvári és marosvásárhelyi Toldalagi palotáknál h nélkül van.  Wikizoli vita 2012. február 27., 17:12 (CET)
„A falutól 1 km-re délre halad el az E60-as autóút.”  – ez ma már nem igaz, mert a falu megnőtt, és átterjedt az  E60-as úton. Wikizoli vita 2012. április 8., 13:09 (CEST)
thread_title:  Toldalagi név írása
Vita:Kucsuláta

message: Az első írásos említése nem a "Koczolad" forma, amire Kiss Lajos hivatkozik Suciu nyomán, hanem a "Kotzalad", lásd Documenta Romaniae Historica (DRH). Seria B : Ţara Românească. Volumul 1 : 1247-1500, Bucureşti : Editura Academiei Republicii Socialiste România, 1966. 5. dokumentum, 15. oldal. A DRH sokkal megbízhatóbb, mint Suciu.
Kiss az etimológiája során hivatkozik Iorgu Iordan-ra is, aki a Kiss által említett helyen azt írja, az ă - o - u hangváltozás magyar hatásra történhetett, a 463. oldalon pedig azt, az  ă hangrendi kiegyenlítődés folytán vált u-vá - kérdés, miért nem történt ez meg a Căciulata helynevekben, amelyek kapcsolatban állnak a căciula főnévvel '(bunda)sapka'.
Ugyanakkor Nicolae Draganu, aki sokkal alaposabb Iordan-nál  (Rominii in veacurile IX-XIV pe baza toponimiei si a onomasticii, 1933, 480. old.) a Cuciulata helynevet tisztázatlannak tartja. 
Mind a DRH, mind Draganu könyve a dacoromanica.ro oldalon rákereséssel elérhető.--Sattila vita 2012. október 5., 14:15 (CEST)
replies: text: Hű, ezt nem láttam, hogy Kiss Lajos Iordanra hivatkozik. Iordannak ritkán sikerül magyar (Kissnek meg román) vonatkozás közelében érvényeset állítani. Az olvasatnál viszont nem Suciura vagy Kissre támaszkodtam, hanem Jakó Erdélyi okmánytárára, aki – lévén paleográfus és diplomatikus – sokkal megbízhatóbb, mint Suciu. Problémát nekem nem a szóbelseji mgh.-k okoznak (az ă hangsúlytalan, amit Iordan mond, meg nem is értem), hanem a -d. A falu elhelyezkedése alapján mindenesetre bőven lehet magyar névadású helynév is. Csakhogy mindezt be kéne írni a cikkbe, a Kiss másik szócikkére történő hivatkozás meg nem elegáns. --Auguste  nu! 2012. október 5., 23:31 (CEST)
Tetszett a "diplomatikus"! Próbálom akkor úgy átfogalmazni, hogy egyszerűen felsorakoztatjuk a véleményeket. Sajnos Jakó Erdélyi okmánytára épp nem elérhető (illetve külön ezért könyvtárba kellene mennem), ezért kérlek, a bibliográfiai adatokat írd be esetében.--Sattila vita 2012. október 7., 08:41 (CEST)
thread_title:  Nevének eredete
Vita:Lisznyó

message: # A falutól egy órára a Borsos-patak és a Várárka közötti Várbércen tekintélyes várromok találhatók, melyet Törökvárnak hívnak. Nevét onnan kaphatta, hogy a lakosok a török elől ide menekültek fel.
# A Borzas-bérc egyik csúcsán Barabás várának nevezett őrtorony állott melynek falai most is kivehetők.
# A vártól nem messze levő kénes kigőzölgés tette lehetővé fürdőtelepének kiépítését, mely az egyik legkedveltebb üdülőhellyé tette, jelentősége csak Előpatak felemelkedésével szűnt meg. 
Google Earth-ben keresgéltem, de egyiknek sem látom nyomát, de hely se nagyon van rá, a szomszédos falvak elég közel vannak. misibacsi*üzenet 2010. március 1., 18:36 (CET)
thread_title: Forrás?
Vita:Magyardécse

message: Népesség: 1338 fő (2011. okt. 31.)
Magyar lakosság: 1553
Ezt az ellentmondást az egész községre (Árpástó) vetített adatok ellenőrzésével sem tudtam feloldani. Kutatni meg nem szeretnék. Mkalman vita 2016. június 28., 18:00 (CEST)
thread_title:  Ellentmondó népességi adat
Vita:Magyarhermány

message: Kivágtam a cikkből a következő mondatot:
A magukat románoknak vallók valójában a falu cigány közösségéből kerültek ki, az akkori,és mindenkori, karhatalom félreinformálásának köszönhetően hiszen Romániában nem létezhet színtiszta magyar telepűlés.
ugyanis vannak színtiszta magyar települések Romániában, például az adott évben (1992) Csíkménaságnak hivatalosan 726-ból 726 magyar lakosa volt, lásd Erdély etnikai és felekezeti statisztikája (1850-1992). – Hkoala  2010. április 14., 20:37 (CEST)
thread_title:  forrástalan és nem igaz
Vita:Magyarigen

message: Tisztelt Szerkesztő!
A falu etnikai és vallási megoszlásánál teljesen téves adatok szerepelnek. 1910-nél egy ezres számjegy volt a különbség a magyarok javára. 2002-nél honnan került elő 120 katolikus? Varga E. Árpád az 1992-es népszámlálásig összegyűjtötte az adatokat (varga.adatbank.transindex.ro). 
Üdvözlettel: Tóth Sándor; mrgszhonlap@gmail.com
Köszönöm az észrevételt, összenéztem a forrásokkal, és végig javítottam. Sajnos nagyon régóta benne vannak, nem tudom, hogy lehetett ennyi másolási hibát elkövetni. – Vépi vita 2021. július 15., 09:03 (CEST)
thread_title:  Népesség
Vita:Magyarkapus

message: a faluban laktam 1960 korul, nagykapust legnagyobb szamban magyarok laktak, csak a hozzacsatolt falvak valtoztattak meg az etnikai osszetetelt, ha kulon feltuntetjuk a kozseg falvait akkor ne vegyuk a lakosag ossetetelet jonak a falvakra is.
thread_title:  etnikai összetétel (a szócikkből áthozva)
Vita:Magyarlapád

message: Magyarlapád község nem azonos Magyarlapád faluval. A faluban masszív magyar többség van és Magyarbecével együtt ez biztosítja a több faluból álló község magyar többségét.
thread_title:  megjegyzésekből áthozva 

message: Lakossag: 1006 fo (ez stimmel), ebbol magyar: 1014.
thread_title:  Tul sok a magyar :)
Vita:Marosvásárhelyi Művészeti Egyetem

message: Valaki ellenőrizze le legyen szíves a koordinátát, mert az egy minorita templomra mutat. Ha az egyetem tényleg ott van, jó lenne a http://www.wikimapia.org címen megkeresni a várost és berajzolni rá az egyetemet. A rajzolást meg tudom csinálni, csak a megerősítére volna szükség, hogy az egyetem azon a helyen van. misibacsi*üzenet 2009. augusztus 31., 11:37 (CEST)
replies: text: Az Egyetem a minorita templom közvetlen szomszédságában van, a stúdió színházat is magába foglalja. valamiért nem engedi bejelölni. Aakmaros vita 2009. augusztus 31., 16:55 (CEST)
thread_title:  koordináta 

message: Átneveztem a szócikket, mivel az intézmény az elmúlt tanévben nevet változtatott.
Javaslom, hogy a Szentgyörgyi István Intézet cím is ide mutasson (sokan még úgy ismerik).
– Iegeb vita 2010. augusztus 22., 18:05 (CEST)
Megcsináltam az átirányítást. misibacsi*üzenet 2010. augusztus 22., 20:58 (CEST)
Köszönöm :-) – Iegeb vita 2010. augusztus 25., 09:23 (CEST)
A cikkben jó lenne, ha szintén átírnád az egyetem nevét, mert jelenleg még "Marosvásárhelyi Színházművészeti Egyetem" néven van megemlítve 3 helyen. misibacsi*üzenet 2010. augusztus 26., 16:48 (CEST)
thread_title:  Név 

message: Gáspárik Attila neve előtt a "Conf univ." (a conferențiar universitar román szó rövidítése) egyetemi docenst jelent magyarul. Esetleg fel lehet tüntetni magyarul (vagy is-is). – Iegeb vita 2010. augusztus 25., 09:26 (CEST)
replies: text: Beleírtam a cikkbe, de te is bele tudtad volna írni. misibacsi*üzenet 2010. augusztus 26., 16:50 (CEST)
thread_title:  Még egy apróság
Vita:Mauksch–Hintz-ház

message: Herepei János: Kolozsvár történeti helyrajza című könyvében (Kolozsvár: Művelődés. 2004. 391–398.) történelmi dokumentumok felsorolásával bizonyítja, hogy a város régi gyógyszertára a Szent Mihály-templom körülötti gyűrűben, a főbejárattól jobbra állt. Amikor Mauksch Tóbiás 1752-ben Kolozsvárra költözött, nem ezt a régi épületet vette meg, hanem azt, amelyikről a cikk szól. (Ezt a könyvet a cikk megírásakor nem ismertem.) A forrásként használt Pataki Márta-tanulmánya viszont azt állítja, hogy Mauksch a város régi gyógyszertárát vette meg, más szóval feltételezi a folytonosságot. Kérdés akkor, hogy mikor és ki építette a Mauksch-féle házat; ez Herepeinél nem derül ki. – Hkoala  2010. december 30., 14:43 (CET)
thread_title:  Ellentmondás
Vita:Mihálcfalva

message: Puchner, aki osztrak katonai foparancsnok volt, hogyan rendelkezhetett a szekely hatarorszazaddal az 1848-as forradalom idejen, majusaban Mihalcon??? ErdKo vita 2011. augusztus 21., 18:18 (CEST)
replies: text: Ne haragudj, de erre csak azt tudom kérdezni, hogy hány éves vagy? És hol tanítottak neked történelmet? --Auguste vita 2011. augusztus 21., 20:48 (CEST)
replies: text: :Ne haragudj,  (ha már kérdésre kérdéssel "válaszoltál") de te hány éves vagy, hogy nem tudsz normálisan válaszolni? Csak egy magyarázatra volt szükségem, ill. a forrásanyagra ahonnan ihletődött a szerkesztő. A székelyek "hivatalosan" Agyagfalván állnak a forradalom mellé, de kiváncsi voltam, hogy '48 májusában mi is történt valójában. ErdKo vita 2011. augusztus 25., 22:39 (CEST)
replies: text: ::Nem hárítottam el a választ, egyrészt oda van írva Egyed Ákos könyve, másrészt arra gondoltam, az általad kért „forrásanyag” valóban lehet a középiskolai történelemkönyv, nagy vonalakban: az áprilisi törvények alkotmányossá/parlamentárissá tették a monarchiát Magyarországon, ezeket a király szentesítette, május végén az erdélyi országgyűlés Magyarországhoz csatolta Erdélyt. Nyár elején nincsen háború a perszonálunió két fele között. Nyár végén–ősz elején kezdődik a háború, mégpedig tulajdonképp akkor sem a magyar kormány és a bécsi udvar csapatai, hanem előbbiek és a horvátországi és határőrvidéki erők között (akik mellesleg a császár nevében mondják föl az engedelmességet a magyar kormánynak). Nyár folyamán Puchner a magyar kormánynak van alávetve (annak hogy „osztrák” itt nem sok értelme lenne), és közben szervezi a katonai ellenállást a császár/király pártján, a kormány ellen. A kettő között Erdélyben szeptemberben kerül sor kenyértörésre. Június elején ennek még nem sok nyoma látszik. A székely határőrök mihálcfalvi bevetését pont azért szokás kiemelni, mert itt kezdődött Puchner „preventív aknamunkája”, amelyet ekkor még konzervatív párti birtokosok is támogattak. Nem tudom, mit lehet tudni a részletes körülményekről, de ha hogy egy román faluba, ahol a lakók a jobbágyfelszabadítást kérték számon, a közigazgatás kérésére a hadvezetés magyarul beszélő rendfenntartókat vezényel (valószínűleg jó messziről, bár nem biztos), joggal gyanakodhatunk hátsó szándékra. Főleg a később történtek fényében. (Különben ekkor a jobbágyfelszabadítás formálisan még nem is volt érvényben Erdélyben, a parasztok hallottak a Magyarországon történtekről, továbbá kimondta az első balázsfalvi gyűlés. Továbbá a parasztok általában az úrbéri rendezés óta a birtokosok által kisajátított majorságokat követelték vissza, de nem tudom, Mihálcfalván pontosan mit akartak.) --Auguste vita 2011. augusztus 26., 05:35 (CEST)

text: ::Köszönöm a választ. Az egész eseménysorozatból annyit tudtam, hogy kb. 2ooo kaszákkal, kapákkal, villákkal felvegyverzett Mihálci és környékbeli román paraszt összecsap a kirendelt alakulatokkal a falutól nem messze levő folyó mellett. De hogy a katonai erők milyen csapatokból álltak azt nem tudtam. Puchner részvételéről sem. Még egyszer köszönöm a választ. Üdv. ErdKo vita 2011. augusztus 26., 06:51 (CEST)
thread_title:  Puchner es a szekelyek???
Vita:Miklósvár

message: Öreg nagyszüleink gyermekkorunkban mesélték,hogy ”MIKLÓSVÁRA” úgy kapta a nevét, mint falu név, hogy valamikor réges-rég két vár állt nem-messze egymástól. A mostani falu észak-keleti részén volt a Miklós vára, a Tortogón, a déli részen pedig szintén egy szép kilátású domb tetőn, ami ma is viseli a nevét, Domokos vára állott. Nem lehet tudni mi okból egy idő után a két várfő hatalmat akart minkét vár népe fölött. Ezért harcba csaptak és a csatát Miklós vezér nyerte meg. Ezután nem sok élete maradt a Domokos várnak, nem csak az idő, hisz az emberek is szerre lerombolták és házat,meg kert-, várfalakot építettek belőle. Pár évszázad után ugyanerre a sorsra került, a tortogói vár is! Idővel, a falu bennebb került az akkori településtől, többek között épült egy kisebb kápolna. Ma is megvan ,ugyancsak katolikus kápolna, nem rég van kirenoválva az ifjú gróftól, akinek ősei (a falu egykori uralkodói), ennek pincéjébe vannak elhelyezve; azóta le is van zárva.
Egy igazi műemlékecske, amely még régebbi mint a falunk temploma.
Egy másik nagyon érdekes dolog az volt számunkra ,hogy az 1700-as években épült kastély és a templom között,létezik egy alagút.(kb. 300-350 méter a távolság)
Isteni volt csak bele gondolni, hogy milyen is lehet az, az alagút ..átmenni rajta..!! 
A háborúk ideje alatt menhelynek, kifutónak használták.
A 80-as években a templomunk felújítása alatt, a templom kertbe rátaláltak a kijáratra, de le volt(és van-) födve.el van füvesedve!
A kastélyba pedig, a bolthajtásos szobából indult, amit persze befalaztak a suvadásveszély végett! 
                                                                                                  
-Miklosvár 2009.nov.
thread_title:  szubjektív kiegészítés a cikkből áthozva
Vita:Accursius

message: Ez egy roppant informatív szócikk, vetekszik az Országh-féle orosz szótár kis gyámántjával:
пoкупaть - lásd пoкупить és 
пoкупить - lásd пoкупaть
A glosszátor az, aki összefirkálja a könyv lapjait?
– Kaboldy vita 2009. július 8., 05:19 (CEST)
-- Linkeltem az életrajzát + munkásságát bemutató szakfolyóiratban megjelent cikket - aki olcsó "skalpot" akar, ennek alapján megírhat egy baromi jó cikket. – Ltbuni vita 2013. augusztus 29., 16:23 (CEST)
thread_title:  A kígyó és a farka
Vita:Nagykend

message: A Népesség szakasz szerint 1473 lakosból 1432 magyar, az infobox szerint 1473 lakosból 1068 magyar. Melyik adatnak mi a forrása, és melyik a helyes? Lehet, hogy a különbség a romák létszáma miatt adódik? Whitepixels vita 2018. július 25., 13:36 (CEST)
 Nem néztem utána, hogy az 1068 korábbi adat-e vagy téves, de javítottam az infoboxot, és tettem hozzá forrást. A  mintájára készítettem egy  sablont. Esetleg meg tudnád csinálni, hogy a megyekód függvényében változtassa a linket? – Hkoala  2018. július 26., 06:48 (CEST)
 persze, majd este ránézek. Whitepixels vita 2018. július 26., 07:28 (CEST)
thread_title:  Magyar lakosság
Vita:Ojtoz

message: * Ojtoz (Kovászna megye) másképpen Ojtoztelep, románul Oituz falu Romániában Kovászna megyében
* Oituz (Constanţa megye) románul Oituz
* Gorzafalva román neve Oituz új cikk írandó
Hollomis vita 2010. március 22., 16:30 (CET)
thread_title: Egyértelműsítő lap kellene
Vita:Pákey Lajos

message: „Pákei Lajos építész bélyegzőjén, rajzainak névaláírásaiban a Pákei nevet olvashatjuk.” 
Lásd az első forrást pl. (Balogh Jolán: Pákei Lajos rajzai kolozsvár építészeti emlékeiről. Kolozsvár: Erdélyi Múzeum-Egyesület. 1944.) és a benne levő rajzokat! 
Vagy Asztalos Lajos: Kolozsvári utcanévjegyzék  a Szabadság kolozsvári napilap 2012. május 30-i számában.
Mi indokolja az ipszilonos írásmódot, pláne az építészről szóló szócikkben? Javaslom a név és az átirányított név cseréjét. Capras Dávid vita 2012. augusztus 26., 01:01 (CEST)
thread_title: A név helyesírása
Vita:Pseudosphaera-szobor

message: Erdélyben az első ilyen jellegű szobor, de a világon nem. Ez a szobor (Szilassi Lajos szegedi professzor poliédere), egy fél évvel régebbi, ha a Fermat szülőhelyén való elhelyezést tekintjük. De biztos vannak még más szobrok is, habár nem sok. --Wikizoli vita 2013. október 6., 22:18 (CEST)
thread_title:  Matematikai műemlék
Vita:Riesz Frigyes

message: R.F. arcképe nagyon hasonlít Nagy Feró arcképéhez. – Pkunk vita 2010. január 17., 22:37 (CET)
Lehet, de biztos, hogy ez a Riesz Frigyes képe. Wikizoli vita 2011. december 30., 23:17 (CET)
thread_title:  Arcképe
Vita:Sajóudvarhely

message: A külső hivatkozásban megadott link Sajószentandrásra mutat. Sem a cikkből, sem a külső hivatkozásból nem derül ki, hogy azonos lenne a kettő. --Hkoala  2011. március 19., 16:37 (CET)
replies: text: Valamiért egy lapra került Sajószentandrás és Sajóudvarhely az internetes változatban. Görgess le és kb. a lap kétharmadánál kezdődik az utóbbi!  --Auguste 12px 2011. március 19., 18:45 (CET)
replies: text: :Óóóóó...elnézést!  --Hkoala  2011. március 19., 18:48 (CET)
replies: text: ::Nem baj, majd büntiből visszarendezgetem a fényképeket a Vajdahunyad-lapra.  --Auguste 12px 2011. március 19., 18:51 (CET)
thread_title:  Sajószentandrás 

message: A szócikket nyakon öntötték Kádár József vonatkozó szócikkének megemésztetlen, legfeljebb mondattanában átírt parafrázisával, illetve a helyi szájhagyománnyal. (Kádár internetes kiadása valamiért nem tartalmazza Sajóudvarhelyt, de tanulmányozható pl. itt.) Az új információk jó része nem enciklopédikus, repetitív, ellenőrizhetetlen és ezek kombinációja. Az elkövető taktikája végeredményben leleményes volt, mert ekkora szövegtengeren én pl. nem fogom átrágni magam, inkább leveszem a kezem a cikkről. Auguste  nu! 2023. július 8., 23:05 (CEST)
thread_title:  Elárasztás
Vita:Sárd

message: Kérlek, ne nevezd át egyértelműsítéssel. Ez a fő jelentés! Köszönöm. Tambo vita 2012. szeptember 26., 14:29 (CEST)
replies: text: És ezt ki döntötte el? Mert nem ez a főjelentés. Nincs főjelentés. - Csurla vita 2012. szeptember 26., 18:21 (CEST)
thread_title:  Átnevezés
Vita:Sárkány (település)

message: Ezt mire alapozza a cikk eredeti szerzője? Semmilyen forrásmegjelölés nincs mellette. Ugyanakkor Kristó Gyula magyar alapítású településnek tartja (Fogarasban) (forrás: Kristó Gyula - A Korai Erdély 200. oldal). Eredeti latin formában írt neve Sarcam (sárkány) is erre utal. A szász név (Schirkonjen) látszólag a magyar sárkány szó fonetikus átvétele. Ennek jó lenne utána nézni.
thread_title:  Szász alapítású település
Vita:Scheffler János

message: Életének többségét magyar állampolgárként élte le. Románia állampolgára 1920 és 1940, 1945 után volt, kb. 26 évig, magyar 1887-1920 és 1940-1945-ig volt, ez 37 év. Fel kéne tüntetni a sablonban. Dwoothy vita 2022. július 29., 10:39 (CEST)
thread_title:  Állampolgársága
Vita:Státusházak

message: A tartalmat ide hozom egyelőre, szerintem célszerű lenne inkább a Sétatér cikkében megemlíteni ezeket.--Istvánka  posta 2011. szeptember 28., 12:00 (CEST)
A kolozsváriak két épületcsoportot neveznek Státusházak-nak. A név eredete mindkét esetben az, hogy az épületek az Erdélyi Római Katolikus Státus birtokában voltak.
A sétatér mellett Hirschler József kanonok-plébános szorgalmazására az angol parkváros – a Cottage – mintájára nyolc modern bérpalotát hoztak létre.
thread_title: Sétatéri státusházak
Vita:Szabéd

message: Szabednak NINCS es soha NEM IS VOLT ortodox temploma! Sem fabol sem pedig egyebbol epult.
A lakossagrol szolo resz sem valos: az 1910es nepszamlalas szerint a falu lakossagat 987 szemely alkotta; ebbol 979 magyarajku (794 unitarius felekezetu), a tobbi cigany nemzetisegu.
Mas.
Szabedi (Szekely) Laszlo Saromberken szuletett, nem Szabedon; csaladja sem Szabedi szarmazasu. Apja, Rediger Geza unitarius lelkeszkent kerult a faluba.
Ha mar informalni akarunk, kerem tegyuk azt hitelesen!
Ambrus Laszlo
thread_title:  Szabed
Vita:Szászcsávás

message: Most akkor szász vagy nem szász ez a Csávás? Mert Burumnak igaza volt, ez így tényleg ellentmondásos. (a „nem a wikipédiából kellene tájékozódni” aranyos volt :) Alensha 2012. július 17., 01:43 (CEST)
Nem egyértelmű, de vannak kiemelt források. Azért volt ellentmondásos, mert valaki átírta. --Bean49 vita 2012. július 17., 02:17 (CEST)
Tényleg aranyos volt (most mondjam, hogy nem kéne ködösíteni, hanem pacekba beszélj?). Lényeg, hogy most rendben van a cikk. Legalábbis szerinted :) --Burumbátor Zengj nekem ódát! 2012. július 17., 08:29 (CEST)
thread_title:  Név
Vita:Székely vértanúk emlékműve

message: Légy szíves tedd fel a GPS-koordinátákat! Mazarin(itt meggyónhatsz) 2013. március 10., 23:17 (CET)
replies: text: Megtörtént. Whitepixels vita 2021. február 7., 07:43 (CET)
thread_title:  GPS
Vita:Szénáságy

message: Nem tudom, honnan származik a Szénáságy elnevezés;  Hidegvölgy néven hozza. – Hkoala  2010. augusztus 20., 15:55 (CEST)
Marad  így, ahogy van, Auguste megválaszolta a kérdést a vitalapomon. – Hkoala  2010. augusztus 27., 17:43 (CEST)
A Szénáságy elnevezés eredete, a falu kialakulásához köthető. A falu az 1800-as évek második felében kezdett benépesedni, amikor is a szomszéd falu, Mezőmadaras, zsellérei nem mentek estére haza, hanem a lekaszált szénából tákolta maguknak szálláshelyet!
=>ripityu
thread_title:  mi a magyar neve?